Diari Oficial de la Generalitat Valenciana


Sumari del DOGV 5460, del 28-02-2007 (2007/2136)

Resolució de 30 de novembre de 2006, del secretari autonòmic de Turisme i director de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana al campament de turisme "La Brasa" de la Pobla de Farnals, i en conseqüència, conclús el procediment iniciat a sol·licitud de Sra. Annié Brûlé, titular de l'esmentat establiment, es procedix a l'arxiu de les actuacions.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5460

Data del DOGV
:   28-02-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/2136


Data del document
:   07-02-2007

Organisme emissor
:   Conselleria de Turisme

Tipus de document
:   Resolució

Descriptors 

:   * Agència Valenciana del Turisme
    * Pobla de Farnals, la
    * turisme
    * empresa

Per no haver sigut possible notificar de forma personal i directa a la interessada Sra. Annie Brûlé, titular del campament de turisme La Brasa siti a la Pobla de Farnals, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, es procedix a la seua publicació en el Diari Oficial de la Comunitat Valenciana, a l'efecte del que disposa l'art. 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 7 de febrer de 2007.- La cap de l'Àrea de Producte: Isabel Palafox Gámir.  
Vist l'escrit presentat per la Sra. Annie Brûlé, com a titular del càmping "LA BRASA", siti al C/ Senyera, núm. 85 de la Pobla de Farnals en el qual sololicita la baixa de l'establiment per cessament de l'activitat pròpia de càmping.  
Atés que:  
Primer i únic.  
En data 11 de juliol de 2006, la inspecció del Servici Territorial de Turisme de València va girar visita al càmping de referència, comprovant-se que "l'establiment ha sigut desmantellat i ha cessat en la seua activitat, atés que la zona on s'ubicava està urbanitzant-se."  
Als anteriors fets li són d'aplicació els següents  
Fonaments de dret:  
Primer.  
L'article 1 del Decret 119/2002, de 30 de juliol, regulador dels Campaments de Turisme de la Comunitat Valenciana, establix que:  
"1 Queden subjectes al present Decret les empreses i establiments que, dins de l'àmbit territorial de la Comunitat Valenciana, es dediquen a prestar, de forma professional i habitual, allotjament per mitjà de preu en la modalitat de Campaments Públics de Turisme, també denominats Càmpings.  
2 S'entén per "Càmping", l'espai de terreny degudament delimitat i preparat per a la seua ocupació temporal per persones que pretenguen fer vida a l'aire lliure, amb fins vacacionals o turístics, utilitzant com a residència albergs mòbils, tendes de campanya, caravanes i/o altres elements fàcilment transportables dotats d'elements de rodament degudament homologats, en plenes condicions d'ús i exempts de fonamentació?".  
Els fets reflectits en els antecedents posen de manifest que en l'establiment no s'exercix l'activitat a què fa referència l'article 1 del Decret 119/2002, de 30 de juliol, per la qual cosa procedix la seua baixa en el Registre General d'Empreses, Establiments i Professions Turístiques de la Comunitat Valenciana, com a Campament Públic de Turisme.  
Segon  
L'article 65 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, en relació amb l'article 89.5 de la Llei 30/1992, de 26 de novembre, de Règim Jurídic de l'Administracions Públiques i del Procediment Administratiu Comú, referits als informes d'inspecció i el seu valor probatori.  
Tercer  
L'article 89.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, establix que "en els procediments tramitats a sololicitud de l'interessat, la resolució serà congruent amb les peticions formulades per este."  
Per tot el susdit, el secretari autonòmic de Turisme i director de l'Agència Valenciana de Turisme en virtut de les competències conferides per l'article 9 dos.i) del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme (DOGV de 13 d'octubre de 2004), resol:  
Donar de baixa en el Registre General d'Empreses, Establiments i Professions Turístiques de la Comunitat Valenciana al Càmping "La Brasa", siti C/ Senyera núm. 85 de la Pobla de Farnals, amb signatura CTV-30 i, en conseqüència, conclús el procediment iniciat a sololicitud de l'interessat.  
Cosa que es notifica de conformitat amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Contra esta resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme, en el termini d'un mes, comptat a partir de l'endemà al de la recepció de la notificació, d'acord amb el que establix els articles 114, 115 i 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 30 de novembre de 2006.- El secretari autonòmic de Turisme i director de l'Agència Valenciana del Turisme: Matías Pérez Such.